РЕПУБЛИКА СРБИЈА

ОПШТИНА ЧАЈЕТИНА

Општинска управа

Број: 404-28/19-02

Датум: 16.07.2019.

Питања и одговори за ЈНВВ 07/19 Изградња спортског парка на Златибору

Питање 1. У конкурсној документацији на страни 27, траже се средства финансијског обезбеђења: меница за добро извршење посла и меница за отклањање грешака у гарантном року, а у уговору се траже банкарске гаранције за добро извршење посла и за отклањање грешака у гарантном року.

Да ли менице/гаранције доставља само изабрани понуђач који потписује уговор или достављају сви понуђачи приликом предаје конкурсне документације

# Одговор 1. 5.21 СРЕДСТВА ФИНАНСИЈСКОГОБЕЗБЕЂЕЊА За све три партије су иста сред.фин.обезбеђења – средство обезбеђења је потребно доставити за сваку партију посебно

* + 1. **Меница за озбиљност понуде – приликом конкурисања за јавну набавку,**  потписана и регистрована сопствена бланко меница, без жираната у корист Купца, са овлашћењем за попуну у висини од 10% од вредности уговора, без ПДВ-а, са клаузулом “без протеста” и “по виђењу”, која ће трајати 90 дана од дана отварања понуда

Наручилац ће меницу за озбиљност понуде активирати и у следећим случајевима:

а) ако понуђач чија је понуда изабрана као најповољнија одбије да закључи уговор о јавној набавци

б) ако изабрани понуђач у року од 15 дана од дана обостраног потписивања уговора, Наручиоцу не достави банкарску гаранцију за добро извршење посла;

в) ако изабрани понуђач у року од 5 дана од дана закључења уговора, Наручиоцу не достави полису осигурања.

* + 1. **Писма о намерама банке за издавање банкарских гаранција** - **оригинал**, које морају бити неопозиве, без права на приговор, безусловне и плативе на први позив и то:

**а)** Писмо о намерама банке за издавање банкарске гаранције за добро извршење посла у износу од 10% од вредности уговора без ПДВ и са роком важења најмање 15 дана дуже од истека рока за коначно извршење посла.

**б)** Писмо о намерама банке за издавање банкарске гаранције за отклањање грешака у гарантном року у корист Наручиоца, у износу од 5% од вредности уговора без ПДВ и са роком важења пет дана дужим од уговореног гарантног рока.

**Напомена:** износи наведени у писму о намерама банке могу бити изражени номинално или процентуално од вредности понуде.

Понуђач чија понуда буде изабрана као најповољнија дужан је да достави Наручиоцу банкарску гаранцију за добро извршење посла у року **од 15 дана од дана обостраног потписивања уговора**.

Банкарска гаранција за отклањање грешака у гарантном року предаје се Наручиоцу **након добијања позитивног тех.прегледа радова а пре задњег плаћања.**

Меница за озбиљност понуде и писма о намерама банке за издавање банк.гаранција

се достављају уз понуду приликом конкурисања за јавну набавку. А гаранције доставља изабрани понуђач како је предвиђено конк.документацијом.